[{"text_idx": "#000000", "text": "Pobl Hy\u0302n dros 50 oed"}, {"text_idx": "#000001", "text": "Ar bwy y mae hyn yn effeithio a sut?"}, {"text_idx": "#000005", "text": "Term cwmpasog yw \u2018nam synhwyraidd\u2019 a ddefnyddir i ddisgrifio colli synhwyrau pellter, h.y. golwg a chlyw."}, {"text_idx": "#000007", "text": "Mae pobl sy\u2019n colli golwg 1.7 gwaith yn fwy tebygol o gwympo ac 1.9 gwaith yn fwy tebygol o gwympo\u2019n rheolaidd."}, {"text_idx": "#000008", "text": "Mae smygwyr yn dyblu\u2019r risg y byddant yn dioddef o anhwylderau llygaid, a hynny\u2019n gynt na phobl nad ydynt yn smygu."}, {"text_idx": "#000010", "text": "Amcangyfrifir bod rhyw fath o broblem weledol yn effeithio ar 60% o bobl sydd wedi goroesi stro\u0302c."}, {"text_idx": "#000011", "text": "Mae oedolion ag anawsterau dysgu\u2019n llawer mwy tebygol o fod a\u0302 nam ar eu golwg na\u2019r boblogaeth gyffredinol."}, {"text_idx": "#000012", "text": "Rhagwelir y bydd nifer y plant a\u0302 nam ar y clyw\u2019n cynyddu ychydig dros amser oherwydd y cynnydd cymedrol rhagamcanol yn nifer y bobl mewn grwpiau oedran ieuengach yn ardal Bae\u2019r Gorllewin."}, {"text_idx": "#000013", "text": "Amcangyfrifir bod 4% o\u2019r boblogaeth oedran gweithio yng Nghymru\u2019n gwisgo cymhorthion clyw neu maent yn hollol fyddar. Mae\u2019r gyfradd pan geir nam ar y clyw\u2019n cynyddu\u2019n sylweddol yn o\u0302l oedran. Mae\u2019r mwyafrif helaeth o bobl sydd wedi colli clyw\u2019n hen. Gellid priodoli\u2019r cynnydd yn nifer disgwyliedig yr oedolion y disgwylir iddynt ddioddef o nam ar y clyw i\u2019r cynnydd yn y boblogaeth dros 65 oed."}, {"text_idx": "#000014", "text": "Bydd babanod mewn perygl o fethu datblygu sgiliau iaith ac o gyrhaeddiad addysgol isel os na sylwir bod ganddynt nam ar y clyw."}, {"text_idx": "#000015", "text": "Gall mynychtra nam ar y clyw fod yn uwch yng nghymunedau lleiafrifoedd ethnig a du, yn enwedig ymhlith ymfudwyr diweddarach o wledydd lle ceir llai o imiwneiddio yn erbyn cyflyrau megis rwbela."}, {"text_idx": "#000016", "text": "Mae cysylltiad rhwng ffactorau amgylcheddol a mwy o berygl o nam ar y clyw megis sw\u0302n uchel neu anaf uniongyrchol i\u2019r pen."}, {"text_idx": "#000017", "text": "Mae pobl a\u0302 nam ar y clyw\u2019n debygol iawn o gael problemau megis tinitws ac anhwylderau cydbwysedd."}, {"text_idx": "#000018", "text": "Gall fod gan bobl sydd wedi colli clyw anableddau ychwanegol neu gyflyrau iechyd tymor hir sy\u2019n cyfyngu ar eu gweithgareddau dyddiol, megis arthritis a phroblemau symudedd."}, {"text_idx": "#000019", "text": "Gwasanaethau cymhwyso i blant a phobl ifanc:"}, {"text_idx": "#000020", "text": "\u2013 Timau cefnogaeth synhwyraidd ym mhob awdurdod"}]